## Odluka o visini naknade za tehnički pregled i registraciju vozila i poslove koji su s tim povezani

### NN 166/1998 (30.12.1998.), Odluka o visini naknade za tehnički pregled i registraciju vozila i poslove koji su s tim povezani

# CENTAR ZA VOZILA HRVATSKE HRVATSKI AUTOKLUB

Na temelju članka 268. stavak 2. i članka 280. stavak 3. Zakona o sigurnosti
prometa na cestama ("Narodne novine" broj 59/96), te rješenje Ministarstva
unutarnjih poslova Republike Hrvatske broj 511-01-72-7693/7-93 od 5. kolovoza
1993. godine, Centar za vozila Hrvatske i Hrvatski autoklub donijeli su

## **ODLUKU**

### **O VISINI NAKNADA ZA TEHNIČKI PREGLED I REGISTRACIJU VOZILA I POSLOVE KOJI SU S TIM POVEZANI**

I.

Ovom Odlukom određuju se iznosi naknada za tehnički pregled vozila,
za poslove registracije vozila i produženje valjanosti prometne dozvole,
za periodički tehnički pregled kočnica i ostale naknade za poslove koji
su s tim povezani, kako slijedi:

```
_________________________________________________________________
Redni                                                   IZNOS
broj            NAZIV NAKNADE                           NAKNADE
                                                        kn
_________________________________________________________________
1                     2                                   3
_________________________________________________________________

Naknade za tehnički pregled vozila:
1       Moped                                           54,92
2       Motocikl                                        54,92
3       Laka prikolica                                  54,92
4       Osobni automobil                                91,80
5       Traktor                                         91,80
6       Priključno vozilo                               91,80
7       Autobus                                        145,08
8       Teretni automobil                              145,08
9       Kombinirani automobil                          145,08
10      Radno vozilo                                   145,08
11      Radni stroj i ostala vozila                    145,08

Naknada za vozila koja su zbog neispravnosti pojedinih uređaja
ili opreme na redovnom tehničkom pregledu proglašena neispravnim,
kada dođu na ponovni pregled u propisanom roku od 4 dana od dana
obavljanja prvobitnog pregleda iznosi 50% iznosa za redovni teh-
nički pregled vozila, i to kako slijedi (točka 12, 13, 14):

12      Moped, motocikl i laka prikolica                27,05
13      Osobni automobil, traktor i priključno
        vozilo                                          45,90
14      Autobus, teretni automobil, kombinirani
        automobil, radni stroj i ostala vozila          72,95
15      Naknada za preventivni tehnički pregled
        vozila                                          73,77
16      Naknada za ponovljeni preventivni tehnički
        pregled neispravnih uređaja na vozilu
        (u roku od 4 dana od dana obavljanja
        prvobitnog pregleda)                            36,89
17      Naknada za izvanredni tehnički pregled
        autobusa za obavljanje međunarodnog
        cestovnog prijevoza                             130,33
18      Naknada za izvanredni tehnički pregled
        teretnog automobila ili skupa vozila za
        obavljanje međunarodnog cestovnog prije-
        voza                                            68,03
19      Naknada za poslove koji prethode regis-
        traciji i produženju valjanosti prometne
        dozvole (naplata osiguranja i naknade
        za ceste)                                       39,35
20      Naknada za djelomičnu uslugu iz rednog
        broja
19      (kada se naplaćuje samo osiguranje ili
        samo naknada za ceste)                          23,77
20      Naknada za djelomičnu uslugu iz rednog
        broja 19 (kada se naplaćuje samo osigu-
        ranje ili samo naknada za ceste)
21      Naknada za produženje valjanosti prometne
        dozvole                                         33,61
22      Naknada za djelomičnu uslugu iz rednog
        broja
21      (kada se stranka upućuje s prometnom
        dozvolom u nadležnu PU ili PP)                  23,77
23      Naknada za izdavanje registarskih plo-
        čica                                            23,77
24      Naknada za zamjenu i izdavanje nove
        prometne dozvole                                33,61
25      Naknada za izdavanje knjižice vozila            33,61
26      Naknada za izdavanje i ovjeru kartona
        tehničke ispravnosti lake prikolice             23,77
        Naknade za periodični tehnički pregled
        kočnica:
27      Teretni automobil do 5 t najveće dopuš-
        tene mase (samo hidraulika) i autobusi
        do 3,5 t mase vozila                            231,97
28      Priključna vozila navedenih karakteris-
        tika iz točke 27                                183,61
29      Teretni automobil od 5-10 t najveće
        dopuštene mase, teretni automobili do
         5 t najveće dopuštene mase sa zračno-
        hidrauličnim kočnim sustavom, te auto-
        busi od 3,5-6 t mase vozila                     366,39
30      Priključna vozila navedenih karakteris-
        tika iz točke 29                                294,26
31      Teretni automobili preko 10 t najveće
        dopuštene mase, tegljači i autobusi
        preko 6 t mase vozila sa zračnim kočnim
        sustavom                                        603,28
32      Priključna vozila navedenih karakteris-
        tika iz točke 31                                481,97

Prvi ponovljeni pregled kočnica obavljen u roku do 8 dana od dana
obavljanja prvobitnog pregleda obavlja se bez naknade, dok se za
svaki daljnji pregled kočnica u tom roku plaća naknada u iznosu
od 50% pune naknade, prema kategoriji vozila.

Ostale naknade:

33      Naknada za tehnički pregled kočnica kada se
        koristi list za grafičko prikazivanje rezultata
        kočnica, na uređajima za ispitivanje kočnica     24,59

34      Naknada za tehnički pregled plinskih instalacija
        na vozilima koja za pogon koriste smjesu
        butan-propan                                     39,35

35      Naknada za obavljanje tehničkih pregleda vozila
        za prijevoz opasnih tvari                        82,79

36      Naknada za tehnički pregled ako se ne obavlja
        kompletan tehnički pregled vozila, odnosno ako
        se izdaje potvrda o stanju vozila i slično       29,51

37      Naknada za tehnički pregled vozila i utiskivanje
        broja šasije na vozilu (bez pripreme)            58,20

38      Naknada za izdavanje potvrde i pokusne pločice   33,61

39      Naknada za tehnički pregled i                   Obračun se vrši
        obavljanje poslova procjene                     prema stvarno
        vrijednosti prilikom prodaje                    utrošenim satima
        vozila ili na zahtjev stranke                   rada

40      Naknada za poslove tehničkog pregleda           Obračun se vrši
        vozila, registracije vozila i ispitivanje       prema stvarno
        vozila (ako se obračun vrši po                  utrošenim satima
        jednom satu rada, dio tehničkog pregleda        rada
        vozila na ponovljenom pregledu i drugo)

41      Naknada za skidanje i montažu registarskih
        pločica (za jedan par)                          62,30

42      Naknada kada se obavlja samo skidanje ili
        samo montiranje registarskih pločica            62,30

43      Naknada kod vozila s jednom registarskom
        pločicom za skidanje i montažu                  31,97

44      Naknada za naljepnicu - znak kojim se
        označava rok valjanosti tehničkog pregleda       4,10

```

II.

Strukturu naknada iz točke I., redni broj 1 do 32 ove Odluke čini dio
naknade koji pripada stanici za tehnički pregled vozila, stručnim organizacijama
i za prevenciju sigurnosti prometa.

Strukturu naknada iz točke I., redni broj 33 do 44 ove Odluke čini dio
naknade koji pripada stanici za tehnički pregled vozila.

Na iznose naknada iz točke I. ove Odluke obračunava se i propisani porez
(porez na dodanu vrijednost).

Ukupni iznos naknada (zajedno s porezom) te upute o primjeni i strukturi
naknada prema točki I. i II. ove Odluke utvrdit će Centar za vozila Hrvatske
i Hrvatski autoklub.

III.

Obračun prema stvarno utrošenim satima rada iz točke I. ove Odluke obavlja
se tako, da se iznos prosječne vrijednosti sata u djelatnosti koju obavlja
stanica za tehnički pregled vozila uveća za 20%.

U naknade iz točke I. ove Odluke nisu uključene naknade za potrebne
obrasce, koje stanica za tehnički pregled vozila nabavlja kod nadležne
Policijske uprave ili Policijske postaje (registracijski list, prometna
dozvola, knjižica vozila i karton izvršenih preventivnih tehničkih pregleda
vozila). Naknada za obrasce posebno se naplaćuje.

IV.

Kada se tehnički pregled vozila obavlja izvan objekta stanice za tehnički
pregled vozila (na terenu), uz naknade iz točke I. ove Odluke, stanica
za tehnički pregled vozila naplaćuje i troškove koji su nastali izlaskom
na teren (dnevnice, putni troškovi i dr).

V.

Naknade iz točke I. pod rednim brojem 19 i 21 ove Odluke, za poslove
koji prethode registraciji vozila i za produženje važenja prometne dozvole,
kada se djelomično obave predviđeni poslovi naplaćuje se iznos iz točke
I. pod rednim brojem 20 i 22.

Pored naknade iz točke 19 ili 20 stanice za tehnički pregled vozila
naplaćuju i naknadu u postotku od uplaćenih iznosa naknade za uporabu javnih
cesta prema odlukama županijskih skupština na osnovu izvršenih dnevnih
obračuna. Sredstva služe za pokriće povećanih troškova u stanici i za obradu
podataka. Struktura ove naknade istovjetna je stavku 1. točke II. ove odluke.

VI.

Dio naknade iz točke I. pod rednim brojem 1. do 32. i točke V. stavak
2. ove Odluke koji pripada Centru za vozila Hrvatske, Hrvatskom autoklubu
i za financiranje programa prometne preventive i pospješivanja sigurnosti
prometa na cestama, stanica za tehnički pregled obračunat će sukladno uputama
koje donose Centar za vozila Hrvatske i Hrvatski autoklub. Obračunati iznos
naknade stanice su dužne doznačiti u roku od 7 dana po izvršenom obračunu
na žiroračun Centra za vozila Hrvatske za dio koji pripada Centru za vozila
Hrvatske i za financiranje programa prometne preventive i pospješivanja
sigurnosti prometa na cestama, a dio koji pripada Hrvatskom autoklubu na
njegov žiro- račun.

Ako dio naknade prema stavku 1. ove točke stanica za tehnički pregled
vozila ne doznači u roku 7 dana od dana izvršenog obračuna, takva stanica
za tehnički pregled vozila, u okviru svog dijela obveza dužna je istekom
tog roka uvesti dnevni obračun tako da dnevno ili najkasnije sljedećeg
radnog dana dostavlja dio utvrđene naknade izravno na žiroračun Centra
za vozila Hrvatske, odnosno Hrvatskog autokluba.

Kod prekoračenja roka iz stavka 2. ove točke Centar za vozila Hrvatske
i Hrvatski autoklub zaračunat će propisanu zateznu kamatu na iznos naknade
što ga stanica za tehnički pregled vozila nije doznačila na vrijeme.

VII.

Sukladno sporazumu zaključenom između Ministarstva unutarnjih poslova,
Centra za vozila Hrvatske i Hrvatskog autokluba za financiranje programa
prometne preventive i pospješivanja sigurnosti prometa na cestama izdvaja
se 3% od iznosa naknada iz točke I. (redni broj 1. do 32.) i točke V. (stavak
2). Obračunati iznos dijela naknade stanica za tehnički pregled vozila
uplaćuje na žiroračun Centra za vozila Hrvatske na način kako je to utvrđeno
u točki VI. ove Odluke.

VIII.

O doznačenim dijelovima naknade iz točke VI. ove Odluke stanica za tehnički
pregled vozila vodi evidenciju na posebnim obrascima, čiji oblik, sadržaj
i način postupanja zajednički utvrđuju Centar za vozila Hrvatske i Hrvatski
autoklub.

Stanica za tehnički pregled vozila vodi odvojenu evidenciju i popunjava
obrasce u rokovima utvrđenim u uputama Centra za vozila Hrvatske i Hrvatskog
autokluba za dio naknade koji pripada Centru za vozila Hrvatske, odnosno
Hrvatskom autoklubu, te za dio koji se izdvaja za financiranje programa
prometne preventive i pospješivanja sigurnosti prometa na cestama.

Jedan primjerak obrazaca iz stavka 2. ove točke stanica za tehnički
pregled vozila odlaže u arhivu, jedan dostavlja svojoj financijskoj službi,
a jedan primjerak dostavlja Centru za vozila Hrvatske (za dio koji pripada
Centru za vozila Hrvatske i za finaciranje programa prometne preventive
i pospješivanja sigurnosti prometa na cestama), odnosno Hrvatskom autoklubu
istog ili sljedećeg dana po isteku obračunskog razdoblja.

IX.

U iznos naknade za tehnički pregled i registraciju vozila i poslove
koji su s tim povezani iz točke I. ove Odluke nije uključen propisani porez
na dodanu vrijednost.

Obveznik podmirivanja propisanog poreza na dodanu vrijednost na ukupni
iznos naknada iz točke I. ove Odluke je stanica za tehnički pregled vozila.

Iznosi i distribucija naknada utvrđeni su prema troškovniku koji se
posebno dostavlja Centru za vozila Hrvatske, Hrvatskom autoklubu i stanicama
za tehnički pregled vozila. Dio naknade koji pripada Centru za vozila Hrvatske,
Hrvatskom autoklubu i za financiranje programa prometne preventive i pospješivanja
sigurnosti prometa na cestama ne ulazi u ukupan prihod stanica za tehnički
pregled vozila.

X.

Stupanjem na snagu ove Odluke prestaje važiti Odluka o visini naknada
za tehnički pregled i registraciju vozila i poslove koji su s tim povezani,
objavljena u "Narodnim novinama" broj 140 od 29. prosinca. 1997. godine.

XI.

Ova Odluka stupa na snagu osmog dana od dana objave u "Narodnim novinama".

Broj: 8581 I/1,                                                                            Broj:
2272-1/98
Zagreb, 18. prosinca. 1998.                                                        Zagreb,
18. prosinca. 1998.
HRVATSKI AUTOKLUB                                                        CENTAR
ZA VOZILA HRVATSKE

Glavni tajnik                                                                               Direktor

**Ile Baković, dipl. iur.,** v. r.                                                       **Stipo
Lozić-Baškarad, dipl. ing.,** v. r.

Odluka, NN 166/1998-2053